**Ministru kabineta noteikumu projekta “ Diasporas konsultatīvās padomes nolikums” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Lai veicinātu koordinētu un saskaņotu diasporas politikas izstrādi un īstenošanu, tiek izveidota Diasporas konsultatīvā padome, kurā darbosies valsts pārvaldes iestāžu, pašvaldību, diasporas organizāciju, biedrību un nodibinājumu deleģētie pārstāvji. Padomes darbu koordinēs Ārlietu ministrija. Saskaņā ar Diasporas likumu Ministru kabinetam līdz 2019.gada 28.februārim jāapstiprina Diasporas konsultatīvās padomes nolikums un sastāvs. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Diasporas likuma 10. panta sestā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai visas diasporas politikā iesaistītās institūcijas darbotos koordinēti, Ārlietu ministrija ir noteikta kā atbildīgā iestāde vienotas diasporas politikas izstrādē un tās koordinēšanas īstenošanā. Kvalitatīvai šī uzdevuma realizēšanai Diasporas likums paredz izveidot Diasporas konsultatīvo padomi, kuras mērķis ir veicināt saskaņotu diasporas politikas un tās ikgadējo prioritāšu izstrādi, sekot līdzi diasporas politikas īstenošanai un veikt tās novērtēšanu. Lai nodrošinātu visu diasporas politikas īstenošanā iesaistīto pušu interešu pārstāvību, Diasporas konsultatīvajā padomē tiks iekļauti valsts pārvaldes iestāžu, pašvaldību, diasporas organizāciju, biedrību un nodibinājumu deleģētie pārstāvji, padomes darbu organizēs Ārlietu ministrija. Lai nodrošinātu padomes darbības efektivitāti, plānots, ka Diasporas konsultatīvās padomes personālsastāvu apstiprina ārlietu ministrs. Padomes vadība ievēro politiskās neitralitātes principu. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija; Finanšu ministrija; Iekšlietu ministrija; Izglītības un zinātnes ministrija; Kultūras ministrija; Labklājības ministrija; Nacionālā elektronisko plašsaziņas līdzekļu padome; Vides aizsardzības un reģionālās attīstības ministrija; Saeimas Pilsonības, migrācijas un sabiedrības saliedētības komisija; Saeimas Ārlietu komisija; Valsts kanceleja; Latvijas Universitātes Diasporas un migrācijas pētījumu centrs; Sabiedrības integrācijas fonds. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts attiecas uz diasporu, jo Diasporas konsultatīvā padome sekos līdzi diasporas politikas īstenošanai un veiks tās novērtēšanu, veicinās saskaņotu diasporas politikas un ikgadējo prioritāšu izstrādi. |
| 2. | Tiesiskā regulējuma ietekme uz tautsaimniecību un administratīvo slogu | Projekts tiešā veidā neietekmē tautsaimniecību. Diasporas konsultatīvās padomes locekļi strādās savu amatu ietvaros un papildus finansējumu par to nesaņems.  |
| 3. | Administratīvo izmaksu monetārs novērtējums | Nav attiecināms. |
| 4. | Atbilstības izmaksu monetārs novērtējums | Nav attiecināms. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Pirms izsludināšanas VSS sākotnējais projekts 30.01.2019. nosūtīts saskaņošanai biedrībām “Ar pasaules pieredzi Latvijā”, Pasaules brīvo latviešu apvienībai, kas iekļauj 6 reģionālās diasporas organizācijas - Amerikas Latviešu apvienību, Dienvidamerikas un Karību latviešu apvienību, Eiropas Latviešu apvienību, Krievijas latviešu kongresu, Latviešu apvienību Austrālijā un Jaunzēlandē, Latviešu nacionālo apvienību Kanādā. |
| 2. | Sabiedrības līdzdalība projekta izstrādē | Pēc projekta izsludināšanas 07.02.2019. VSS 13.02.2019. klātienē notika tikšanās ar biedrībām “Ar pasaules pieredzi Latvijā”, Pasaules brīvo latviešu apvienību, kā arī tās biedrorganizāciju Eiropas Latviešu apvienību, lai pārrunātu projektu.Pēc izsludināšanas VSS 07.02.2019. par projektu rakstiski viedokļi saņemti no biedrībām “Ar pasaules pieredzi Latvijā”, “Latvijas Pilsoniskā alianse”, “Latvijas pašvaldību savienība”, “Latvijas lielo pilsētu asociācija”, Pasaules brīvo latviešu apvienības, tajā skaitā no tās biedrorganizācijas - Eiropas Latviešu apvienības, kā arī Latgales plānošanas reģiona, Sabiedrības integrācijas fonda, Latvijas Universitātes Diasporas un migrācijas pētījumu centra.15.03.2019. rīkota saskaņošanas sanāksme, kā rezultātā panākta vienošanās par visiem līdz tam paustajiem iebildumiem vai arī iebildumi tika atsaukti. Daļa no viedokļa paudējiem uz sanāksmi neieradās, kā rezultātā minētie iebildumi ir uzskatāmi par atsauktiem.20.03.2019. precizētais projekts tika izsūtīts saskaņošanai, iebildumi netika saņemti.29.03.2019. projekts nosūtīts Valsts kancelejai iesniegšanai Ministru kabinetā.25.04.2019. saņemta Ministru prezidenta rezolūcija par nepieciešamajiem juridiskajiem grozījumiem projektā, kas aicina izvērtēt projektu saskaņā ar 2014.gada 23.oktobra Valsts iestāžu juridisko dienestu vadītāju sanāksmē panākto vienošanos par konsultatīvo un koordinējošo padomju nolikumos iekļaujamo informāciju.Projektā attiecīgi veikti šādi tehniski grozījumi :1. precizēti Diasporas konsultatīvās padomes funkcijas un uzdevumi;
2. veikta atsevišķu punktu tehniska pārkārtošana un lingvistiski uzlabojumi;
3. no nolikuma projekta svītroti punkti, kas detalizēti regulē padomes darba organizāciju un iekšējo sadarbības kārtību, kā arī amatpersonu pienākumus. Ņemot vērā, ka projekta izstrādes gaitā par šiem punktiem ir panākta vienošanās, tie tiks virzīti formālai apstiprināšanai pirmajā padomes sēdē, par ko tiks veikts ieraksts sēdes protokolā. Šo organizatorisko jautājumu noteikšanas forma nepieciešamības gadījumā ļaus viegli tos mainīt.
 |
| 3. | Sabiedrības līdzdalības rezultāti | Augstākminēto organizāciju ieteikumi daļēji ņemti vērā, pēc to ieteikuma papildinot Diasporas konsultatīvās padomes sastāvu, funkcijas, tiesības un darba organizāciju, kā arī attiecībā uz iespēju diasporas organizāciju pārstāvju tiesībām piedalīties padomes sēdēs attālināti.Pēc saskaņošanas sanāksmes 15.03.2019. panākta vienošanās par visiem līdz tam paustajiem iebildumiem vai arī iebildumi tika atsaukti. Saskaņošanas sanāksmes rezultātā koriģēts nolikuma projekta 2.1.punkts, kā arī panākta vienošanās, ka projekta anotācija tiek papildināta ar ieteikumu, ka padomes vadība ievēro politiskās neitralitātes principu. |
| 4. | Cita informācija |  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija; Finanšu ministrija; Iekšlietu ministrija; Izglītības un zinātnes ministrija; Kultūras ministrija; Labklājības ministrija; Nacionālā elektronisko plašsaziņas līdzekļu padome; Vides aizsardzības un reģionālās attīstības ministrija; Saeimas Pilsonības, migrācijas un sabiedrības saliedētības komisija; Saeimas Ārlietu komisija; Valsts kanceleja; biedrība “Ar pasaules pieredzi Latvijā”; biedrība “Latvijas Pašvaldību savienība”; Latvijas Evanģēliski Luteriskā Baznīca Ārpus Latvijas; organizācija “Daugavas Vanagi”; Pasaules brīvo latviešu apvienība un tās biedrorganizāciju pārstāvji; Latvijas Universitātes Diasporas un migrācijas pētījumu centrs; Sabiedrības integrācijas fonds; divi rotējoši pārstāvji no biedrībām, nodibinājumiem un citām diasporas organizācijām. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas institūcijas netiek veidotas.  |
| 3. | Cita informācija | Ārlietu ministrija Diasporas konsultatīvās padomes sekretariāta funkcijas nodrošinās ĀM prioritārā pasākuma “Diasporas likuma normu īstenošanai” 2019.gadam un turpmāk ik gadu piešķirtā finansējuma ietvaros. |

Ārlietu ministrs E. Rinkēvičs

Groza 67015969

aivars.groza@mfa.gov.lv